Haidianas

Haidianas ( ) – Pekino rajonas, esantis šiaurės vakarinėje dalyje. Ribojasi su istorinio miesto centro Sičengo rajonu, centriniais Šidzingšano ir Fengtajaus rajonais bei Čangpingo ir Mentougou priemiesčių rajonais. Tai antras pagal gyventojų skaičių Pekino rajonas.

Pasižymi universitetų bei tyrimų institutų gausa, aukštųjų technologijų centrais.Beijing Haidian – General Introduction, bjhd.gov.cn Tame tarpe yra abu žymiausi Pekino universitetai – Pekino universitetas ir Cinghua universitetas. Dėl didelio studentų ir užsienio įmonių atstovybių skaičiaus čia didesnė nei kitur Pekine etninė įvairovė.

Rajono pietrytines ribas žymi Jujuantano parkas (玉渊潭公园) ir Kinijos liaudies revoliucijos karo muziejus (中国人民革命军事博物馆), šiaurės rytines – universitetų miestelis, šiaurės vakarines – Pekino botanikos sodas (北京植物园), Kvapiųjų kalvų parkas (香山公园) ir Vasaros rūmai (頤和園), pietvakarines – Pekino tarptautinių skulptūrų parkas (北京国际雕塑公园).

 Istorija 

Čingų dinastijos laikais rajono teritorijoje imperatorius Kangsi įkūrė rezidenciją, dabar žinomą kaip Senieji vasaros rūmai. 1868 m. įsiveržusi britų ir prancūzų armija sugriovė rūmus, tačiau imperatorienė Cisi vėliau netoliese pastatė iki šiol išlikusią naują rezidenciją, žinomą kaip Vasaros rūmai. XX a. pradžioje į Haidiano rajoną buvo perkelti Cinghua ir Pekino universitetai. Dar daugiau universitetų buvo perkelta šeštajame amžiaus dešimtmetyje, suformuojant Haidianą kaip universitetinį rajoną. XX a. pabaigoje buvo pradėti įgyvendinti didelio masto rajono rekonstrukcijos darbai: griaunami senieji pastatai, statomi daugiaaukščiai gyvenamieji namai, formuojamos ekonominės zonos.Haidian District, MIT Open Courseware

 Susisiekimas 

Per rajoną eina 1, 4, 6, 8, 9, 10, 13, 15, S2 ir Čangpingo metro linijos.

 Valstybinės įstaigos 

 Kinijos valstybinė kosmoso administracija

 Universitetai 

 Pekino normalinis universitetas
 Pekino universitetas
 Kinijos žemės ūkio universitetas
 Centrinis tautybių universitetas

 Kompanijos 

Centrinės būstinės:
 Baidu
 Xiaomi
 Sohu
 Aigo
 Sinosteel

Padaliniai:
 Google (Kinijos padalinys)

 Lankytinos vietos 

 Kinijos liaudies revoliucijos karo muziejus
 Pekino botanikos sodas
 Kvapiųjų kalvų parkas
 Vasaros rūmai
 Senieji vasaros rūmai (buvę Imperatoriškieji sodai)
 Jujuantano parkas
 Haidiano parkas

 Šaltiniai 

 Nuorodos 
 Oficiali savivaldybės svetainė 

Kategorija:Pekino rajonai